Kari Traa

Kari Traa (født 28. januar 1974 på Voss) er en norsk freestyler. Hun begynte med skikjøring som treåring, og med freestyle som sekstenåring. Traa vant sitt første internasjonale skirenn i 1997, og har siden den gang blitt olympisk mester, vunnet sølv i OL, vunnet bronse i OL, vunnet den totale verdenscupen flere ganger og vunnet flere NM-titler.

Traa markedsfører sin egen kleskolleksjon. Hun startet bedriften Kari Traa AS i 2002, og spesialiserte seg da på luer. Etter hvert omfattet kolleksjonen hennes også T-skjorter, gensere, jakker, bukser og sokker. Kari Traa AS inngår som en av merkene i investorselskapet Active Brands AS. Kari Traas eierandel der er trolig rundt 3 prosent..

Hun har blant annet utdannelse fra Voss ungdomsskole, og det var denne klassen hun hadde med seg da hun var gjest i Den store klassefesten i 2005.

 Meritter 
 OL i Torino 2006 – sølv i singlekjøring
 VM i Ruka, Finland 2005 – sølv i parallellkjøring
 VM i Deer Valley, USA 2003 – gull i parallellkjøring og singlekjøring
 OL i Salt Lake City 2002 – gull i singlekjøring
 VM i Whistler, Canada 2001 – gull i parallellkjøring og singlekjøring
 VM i Meiringen, Sveits 1999 – sølv i parallellkjøring og singlekjøring
 OL i Nagano 1998 – bronse i (singlekjøring)

Hun har også vunnet verdenscupen i freestyle sammenlagt tre sesonger og har tilsammen 39 førsteplasser i verdenscuprenn. I tillegg har hun vunnet ni norgesmesterskap.

I 2001 mottok hun Porsgrunds Porselænsfabriks Ærespris, og i 2006 ble hun kåret til Årets nynorskbrukar.

 Referanser 

 Eksterne lenker 





Kategori:Norske freestylekjørere
Kategori:Norgesmestere i freestyle
Kategori:Verdensmestere i freestyle
Kategori:Olympiske mestere for Norge
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Deltakere for Norge under Vinter-OL 1992
Kategori:Freestylekjørere under Vinter-OL 1992
Kategori:Medaljevinnere under Vinter-OL 1998
Kategori:Deltakere for Norge under Vinter-OL 1998
Kategori:Freestylekjørere under Vinter-OL 1998
Kategori:Medaljevinnere under Vinter-OL 2002
Kategori:Deltakere for Norge under Vinter-OL 2002
Kategori:Freestylekjørere under Vinter-OL 2002
Kategori:Medaljevinnere under Vinter-OL 2006
Kategori:Deltakere for Norge under Vinter-OL 2006
Kategori:Freestylekjørere under Vinter-OL 2006
Kategori:Kongepokalvinnere i skiidrett
Kategori:Skal vi danse-deltakere
Kategori:Personer fra Voss kommune
Kategori:Olympiske medaljevinnere i freestyle